दूसरी घटना इससे एक दिन पहले 28 जुलाई की है. जब एक महिला लक्ष्मी नगर इलाके में सब्ज़ी लेकर बाजार से लौटती है तभी रात करीब 9 बजे 2 लड़के बाइक से पीछा करते हुए आते हैं. जैसे ही महिला अपने घर के लिए गली में घुसती है. बाइक से एक लड़का उतरता है और महिला के चेन और पर्स छीनकर बाइक से भाग जाता है. महिला उनका पीछा कर उन्हें पकड़ने की कोशिश भी करती है लेकिन सफल नहीं हो पाती. इस मामले में भी कोई गिरफ्तार नहीं हुआ है.